
REFERAT
privind dezlipirea terenului înscris în CF nr.2 Timişoara, pentru reamplsarea postului de transformare PTM 1325 în str.Costache Negruzzi
Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de Date Urbane în baza cererii nr.D72008-6063/ 03.10.2008 depusă de Enel Distribuţie-Serviciul Energetic.
Conform adresei nr.D72008-6063/01.10.2008  a Serviciului Administrare Imobile, a adresei nr.D72008-6063/13.10.2008A Serviciului Administrare Fond Funciar şi a adresei nr.SJ D72008-6063/08.10.2008 a Serviciului Juridic, ni s-a adus la cunoştinţă că nu există procese pe rolul instanţelor judecătoreşti şi nici nu s-au depus cereri de revendicare ale foştilor proprietari cu privire la imobilul înscris în CF nr.2 Timişoara cu nr.topo 6029/1.

Se propune dezmembrarea terenului înscris în CF nr.2 Timişoara cu nr.topo 6029/1 în suprafaţă totală de 6271 mp,  în proprietatea Primăriei Municipiului Timişoara,  în două parcele astfel:

     a) nr.topo 6029/1/1 în suprafaţă de 6255 mp, rămîne înscris în CF nr.2 Timişoara, în proprietatea Primăriei Municipiului Timişoara;

    b) nr.topo 6029/1/2 în suprafaţă de 16 mp, rămâne înscris în CF nr.2 Timişoara, în proprietatea Primăriei Municipiului Timişoara.  

Terenul, în suprafaţă de 16 mp, este necesar pentru reamplasarea postului de transformare PT 1325, care va fi modernizat prin realizarea obiectivului de investiţii “Modernizare şi schimbare amplasament PTM 1325 în Timişoara”, din str.C.Negruzzi.Menţionăm că se propune dezmembrarea acestei parcele atât pentru reamplasarea postului de transformare cât şi pentru a se concesiona suprafaţa de 16 mp, în favoarea Enel Distribuţie, conform legislaţiei în vigoare, cu plata taxei de concesiune.

După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de dezlipire a parcelelor de teren, conform documentaţiei întocmite de sing.Albulescu C-tin în august 2008, care face parte integrantă din prezenta hotărâre,  iar apoi se vor începe demersurile pentru înscrierea operaţiilor de dezlipire în cartea funciară.

